富士山55係我食沾麵之選！偶爾會有種好想食肥膩嘢嘅感覺，食過好多沾麵店最後都係覺得呢個快靚正。坊間有好多拉麵嘅湯底稀呢呢，食到唔上唔落到喉唔到肺，但佢地嘅沾麵湯做得相當濃味，湯頭仲有少少甜味有出湯嘅肉香，湯汁亦可以完全地掛上個麵到。麵餅本身都好煙韌好有咬口，一個麵底實在唔夠食，因為會好想用盡所有湯汁，食完會有種好滿足嘅感覺，並唔會因為油膩而感到消化不濟！不過食呢啲向來來去匆匆，食完呢批就換下一批入嚟，排隊都唔係等好耐之餘岩曬一個人嚟食！